Konec leta 1956, pred gradnjo Berlinskega zidu, srednješolca iz Vzhodne Nemčije (NDR) Kurt in Theo na skrivaj odideta v kino v Zahodnem Berlinu. Ogledata si filmski tednik, kjer izvesta o protikomunistični madžarski vstaji. Doma v Stalinstadtu prepričata nekatere sošolce, da skupaj obiščejo bližnji dom Edgarja, prastrica Paula, enega od srednješolcev. Pri Edgarju srednješolci poslušajo radijsko postajo RIAS, ki oddaja iz Zahodnega Berlina. Med poslušanjem izvejo za smrt Ferenca Puskása, madžarskega nogometaša, ki so ga učenci oboževali. Kurt uspe prepričati večino razreda, da za žrtve na Madžarskem pred začetkom pouka naredijo trenutek tišine. To vznemiri njihovega učitelja in eden izmed srednješolcev, Erik, mu reče, da gre za protestno dejanje. Po ponovnem srečanju pri Edgarju v razredu naredijo glasovanje in se odločijo, da bodo lagali o tem, kar se je zgodilo, in rekli, da je bil to le trenutek žalovanja za nogometaša Puskása.